มีอาการแสบ คัน ตรงอวัยวะเพศที่เนินอวัยวะเพศ แคมใหญ่ข้างบน มีลักษณะบวกและแดงมีอาการก่อนเป็นประจำเดือน เคยให้ตรวจให้ยามาทาเมื่อเดือนก่อน ตอนนี้กลับมาเป็นอีกเป็นก่อนประจำเดือนมา 2 วัน อยากทราบว่ายาให้รักษาจริงไหม แล้วมีสิทธิ์หายขาดรึเปล่า ปล.ไม่เคมีเพศสัมพันธ์ค่ะ
สวัสดีค่ะ อาการแสบอวัยวะเพศอาจเกิดจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ช่องคลอดแสบและคันจากความแห้ง แต่มักเกิดในหญิงวัยทอง5 เป็นโรคทางผิวหนัง เช่นมีผื่นผิวหนังอักเสบ เริม หรือรูขุมขนอักเสบบริเวณอวัยวะเพศการรักษาให้หายขาดควรรักษาตามสาเหตุ ควรใช้ยาที่แพทย์จ่ายมาให้ครบตามที่แพทย์สั่ง หากใช้ยาแล้วยังไม่ดีขึ้น ควรกลับไปตรวจซ้ำ เนื่องจากเมื่อเวลาผ่านไป อาการของโรคอาจจะแสดงออกมามากขึ้น ทำให้ได้การวินิจฉัยที่แน่นอนการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์หากแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์